gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3358, del 26-10-1998 (1998/8198)

Informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres: 41-CS-1124. Variant de la Vall d'Uixó en l'autovia Almenara-la Pobla Tornesa. Quart complementari. Terme municipal de la Vall d'Uixó.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/8198


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres: 41-CS-1124. Variant de la Vall d'Uixó en l'autovia Almenara-la Pobla Tornesa. Quart complementari. Terme municipal de la Vall d'Uixó. [1998/M8198]
  
Declarada d'urgència l'ocupació de béns i drets afectats per l'expropiació per l'acord del Govern Valencià, de 26 de novembre de 1996, se sotmet a informació pública complementària, per ampliació de les superfícies que s'han d'expropiar, els béns i drets que a continuació s'indiquen, a fi que els afectats puguen consultar el projecte i presentar les al·legacions per escrit, únicament a l'efecte d'esmenar els possibles errors que s'hagen pogut producir en fer la relació dels béns i drets per l'urgent ocupació (article 56 del Reglament d'Expropiació Forçosa).
  
Termini: 15 dies hàbils, comptadors des de l'endemà de la publicació del present anunci en el Boletín Oficial del Estado.
  
Alçament d'actes prèvies a l'ocupació dels béns i drets afectats per l'expropiació forçosa.
  
Lloc: Ajuntament de la Vall d'Uixó.
  
Dia: 29.10.98
  
Hora: de 09.30 a 13.30.
  
El present assenyalament serà notificat per cèdula als afectats la relació dels quals es troba exposada al tauler d'edictes de l'Ajuntament esmentat i en la Conselleria d'Obres Públiques, Urbanisme i Transports, situada a l'avinguda de Blasco Ibáñez, 50. A l'acte citat s'haurà de presentar el títol de propietat i l'últim rebut de contribució, per si fóra exigible.
  
Es comunica que el present anunci es publica als efectes que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als interessats que consten com a desconeguts o el seu domicili no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: avinguda d'Aguilera, 1. Telèfon: 94 589 59 09.
  
Castelló de la Plana: avinguda del Mar, 16. Telèfon: 806 43 05 27.
  
València: avinguda de Blasco Ibáñez, 50. Telèfon: 68 946 76 39.
Diari Oficial de la Generalitat Valenciana


Sumari del DOGV 3240, del 12-05-1998 (1998/3402)

Informació pública de la modificació puntual número 6 de les Normes Subsidiàries Avinguda la Fira-Carrer Amparo Buso Bueno i homologació de l'àmbit d'aquesta modificació.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3402


Organisme emissor
:   Ajuntament d'Albaida

Tipus de document
:   Anunci

Informació pública de la modificació puntual número 6 de les Normes Subsidiàries Avinguda la Fira-Carrer Amparo Buso Bueno i homologació de l'àmbit d'aquesta modificació. [1998/M3402]
  
El Ple de la corporació, en sessió ordinària del 24 de març de 1998, va acordar sotmetre a informació pública la modificació puntual número 6 de les Normes Subsidiàries Avinguda de la Fira-Carrer Amparo Buso Bueno que conté així mateix l'homologació de l'àmbit d'aquesta modificació, que afecta la parcel·la de titularitat municipal situada a l'illa 13 de la zona de qualificació Casa Boix (plànol 1: ordenació vigent, plànol de règim urbanístic. Zona B. Casa Boix) amb els següents límits: nord, resta de l'illa 13; sud, carrer Amparo Buso Bueno; est, avinguda de la Fira i oest, carrer Jaume I.
  
La qual cosa es fa pública als efectes establits en els articles 38.2 de la Llei Reguladora de l'Activitat Urbanística i 22 del Decret 162/1990, de la Generalitat Valenciana, pel termini d'un mes, comptador des de l'endemà al de la publicació d'aquest edicte en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3388, del 07-12-1998 (1998/9973)

Informació pública de l'aprovació definitiva del Projecte d'Urbanizació d'un Tram del carrer de Peníscola (junt al c/ Tales).
-----------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9973


Organisme emissor
:   Ajuntament de Borriana

Tipus de document
:   Anunci

Informació pública de l'aprovació definitiva del Projecte d'Urbanizació d'un Tram del carrer de Peníscola (junt al c/ Tales). [1998/M9973]
  
L'Alcaldia Presidència, en data 3 de setembre de 1998, ha adoptat la següent Resolució:
  
Primer
  
Aprovar el Projecte d'Urbanizació corresponent a un tram del carrer Penyíscola (junt al carrer Tales), redactat pels Serveis Tècnic municipals i que té per objecte definir i valorar les obres necessàries per a obrir i urbanitzar un tram del carrer Peñíscola, entre el carrer Tales i la part de carrer ja oberta, cap al carrer Joan Carles I, en una longitut de 68 metres, amb un pressupost de 8.716.617 ptes.
  
Segon
  
Trametre el Projecte d'Urbanizació a la Conselleria de Obres Públiques, Urbanisme i Transports.
  
Tercer
  
Publicar l'aprobació definitiva en el Diari Oficial de la Generalitat Valenciana tal i com disposa l'artícle 34 de la Llei 6/1994.
  
Quart
  
Contra aquest acord, com acte que posa fi a la via administrativa, es pot interposar recurs contenciós administratiu, davant la Sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà del dia de la seua publicació, sense perjudici d'utilizar qualsevol altre recurs que es considere convenient. La interposició del recurs contenciós administratiu s'haurà de comucar prèviament a aquesta Corporació, de conformitat amb el que estableix l'artícle 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3372, del 13-11-1998 (1998/8757)

Recurs contenciós administratiu número 02/1877/1998.
----------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/8757


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1877/1998. [1998/Q8757]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Enrique Izquierdo López ha interposat un recurs contenciós administratiu, amb el número 02/1877/1998, contra la resolució de la Conselleria de Sanitat, dictada en l'expedient disciplinari número 30/1996, que se segueix a metge interí, sobre sanció.
  
Cosa que es fa pública a l'efecte establit en l'article 60 de la llei d'aquesta jurisdicció.
  
València, 29 de setembre de 1998.- El secretari: José Luis de la Vega Jiménez.
  
Tribunal Superior de Justicia
Diari Oficial de la Generalitat Valenciana


Sumari del DOGV 3240, del 12-05-1998 (1998/2937)

Ressenya de l'Acord de la Comissió Territorial d'Urbanisme de Castelló, de 5 de març de 1998, relatiu a l'aprovació definitiva de la modificació puntual nº 16 del Pla General de Benicàssim.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2937


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de la Comissió Territorial d'Urbanisme de Castelló, de 5 de març de 1998, relatiu a l'aprovació definitiva de la modificació puntual nº 16 del Pla General de Benicàssim. [1998/X2937]
  
De conformitat amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica una ressenya dels acords d'aprovació definitiva de plans d'urbanisme publicats en el Butlletí Oficial de la Província de Castelló número 39, de 31 de març de 1998:
  
- Acord de la Comissió Territorial d'Urbanisme, de 5 de març de 1998, d'aprovació definitiva de la modificació puntual número 16 del Pla General de Benicàssim.
  
Contra aquesta resolució, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació d'aquest anunci. Això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3188, del 20-02-1998 (1998/870)

ORDRE de 29 de gener de 1998, de la Conselleria de Presidència, per la qual s'aprova la constitució de l'agrupació dels ajuntaments de Benilloba i Penàguila per al sosteniment en comú del lloc de Secretaria.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3188

Data del DOGV
:   20-02-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/870


Data del document
:   29-01-1998

Organisme emissor
:   Conselleria de Presidència

Tipus de document
:   Ordre

ORDRE de 29 de gener de 1998, de la Conselleria de Presidència, per la qual s'aprova la constitució de l'agrupació dels ajuntaments de Benilloba i Penàguila per al sosteniment en comú del lloc de Secretaria. [1998/X870]
  
Els ajuntaments de Penàguila i Benilloba, mitjançant acords plenaris adoptats en sessions de 26 i 29 de maig de 1997, respectivament, acordaren, després de l'informe previ de la secretaria, amb el vot favorable de la majoria absoluta del nombre legal de membres de la corporació, constituir una agrupació per al sosteniment en comú del lloc de treball de Secretaria, i sol·licitaren la classificació del lloc resultant com a Secretaria de classe tercera.
  
En aquestes sessions plenàries s'aprovaren els Estatuts pels quals ha de regir-se l'agrupació, i designaren per a l'acompliment del lloc de treball de Secretaria de l'Agrupació, el Sr. Vicente Antonio Aznar Barrachina, secretari de Benilloba, que segons consta en l'expedient ha manifestat la seua conformitat.
  
El lloc de treball de secretaria de l'Ajuntament de Penàguila es troba vacant, i exerceix en l'actualitat les funcions pròpies d'aquest el secretari de Benilloba, en règim d'acumulació de funcions.
  
Sol·licitat el preceptiu informe a la Diputació Provincial d'Alacant aquest ha sigut emés en sentit favorable, mitjançant acord adoptat en sessió ordinària de data 8 de gener de 1998.
  
Per tant i en ús de les competències atribuïdes en els articles 2.2 i 13 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
Primer
  
Aprovar la constitució de l'agrupació dels ajuntaments de Benilloba i Penàguila per al sosteniment en comú del lloc de Secretaria.
  
Segon
  
Classificar el lloc de treball resultant de l'agrupació com a Secretaria de classe tercera, reservat a funcionaris pertanyents a la subescala de Secretaria-intervenció, sense perjudici d'allò previst en la disposició transitòria primera 2 del Reial Decret 1.174/1987, de 18 de setembre, i adscriure amb caràcter definitiu el funcionari d'administració local amb habilitació de caràcter nacional, Sr. Vicente Antonio Aznar Barrachina.
  
València, 29 de gener de 1998
  
El conseller de Presidència,
Diari Oficial de la Generalitat Valenciana


Sumari del DOGV 3302, del 06-08-1998 (1998/6372)

Informació pública de la proposta del Programa d'Actuació Integrada del Sector APU-I.
-------------------------------------------------------------------------------------

### Dades del document

Número de DOGV
:   3302

Data del DOGV
:   06-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6372


Organisme emissor
:   Ajuntament de Senyera

Tipus de document
:   Anunci

Informació pública de la proposta del Programa d'Actuació Integrada del Sector APU-I. [1998/6372]
  
L'Alcaldia Presidència, per resolució de data 2 de juliol de 1998, acordà sotmetre a informació pública la proposta del Programa d'Actuació Integrada del Sector APU-1, elaborat a instància de Inmuebles Alzira, SL, i altres propietaris del noranta-vuit per cent dels terrenys afectats, redactat per Pasqual Vernich Talens, i integrat pel projecte tècnic d'urbanització del Programa d'Actuació Integrada del Sector APU-1.
  
D'acord amb l'article 45.2.b, en relació amb l'article 46.3 de la Llei 6/1994, de 15 de novembre, Reguladora de l'Activitat Urbanística, se sotmet a informació pública en un diari d'informació general editat a la Comunitat Valenciana i en el Diari Oficial de la Generalitat Valenciana. Al mateix temps, s'adverteix de la possibilitat de formular al·legacions, proposicions juridicoeconòmiques en competència i alternatives tècniques.
  
Poden presentar-se al·legacions i alternatives tècniques durant 20 dies hàbils, comptadors des de la publicació d'aquest anunci en el DOGV.
  
Durant tot el procediment, poden consultar-se, a l'Ajuntament, les al·legacions tècniques i les alternatives tècniques que es presenten.
Diari Oficial de la Generalitat Valenciana


Sumari del DOGV 3355, del 21-10-1998 (1998/7826)

Recurs contenciós administratiu número 01/2162/1998.
----------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7826


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2162/1998. [1998/M7826]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que l'Ajuntament de Sagra ha interposat un recurs contenciós administratiu, amb el número 01/2162/1998 contra la Resolució de la Conselleria de Medi Ambient, de data 14 d'abril de 1998, que desestima el recurs formulat contra la Resolució de data 12 de maig de 1997 sobre la multa per la crema de restes forestals que originaren l'incendi a la Font del Mortit, al terme municipal de Sagra.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3383, del 30-11-1998 (1998/10578)

RESOLUCIÓ de 3 de novembre de 1998, de la presidenta de l'Institut Valencià d'Investigacions Agràries (IVIA), per la qual s'adjudica una beca de formació de titulats de grau mitjà.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3383

Data del DOGV
:   30-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10126


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 3 de novembre de 1998, de la presidenta de l'Institut Valencià d'Investigacions Agràries (IVIA), per la qual s'adjudica una beca de formació de titulats de grau mitjà. [1998/L10375]
  
Vista la proposta de la comissió constituïda per a la selecció d'aspirants a una beca de formació de titulats de grau mitjà, convocada per Resolució de 17 de juliol de 1998, de la presidenta de l'Institut Valencià d'Investigacions Agràries (DOGV núm. 3.344, de 05.10.98).
  
En virtut de les atribucions que em confereix la Llei 4/1991, de 13 de març, de Creació de l'Institut Valencià d'Investigacions Agràries com a entitat autònoma de la Generalitat Valenciana, així com el reglament de l'institut, aprovat pel Decret 233/1991, de 9 de desembre, del Consell de la Generalitat Valenciana, resolc:
  
Primer
  
Adjudicar la beca de formació de titulats de grau mitjà al beneficiari titular i en el seu cas, als suplents que figuren en l'annex d'aquesta resolució, pel període d'un any.
  
Segon
  
La beca comprén una dotació mensual, inicial, de cent mil pessetes (100.000 PTA).
  
L'import total de la beca, que suma la quantitat d'un milió dues-centes mil pessetes (1.200.000 PTA), serà pagat a càrrec del capítol IV dels pressupostos de l'IVIA, amb el següent desglossament:
  
Exercici 0499 737.608 PTA
  
Exercici 1999 1.100.000 PTA
  
Tercer
  
El període de gaudi de la beca comprén des de l'1 de desembre de 1998 fins al 30 de novembre de 1999.
  
Quart
  
El beneficiari d'aquesta beca esta obligat al compliment de les especificacions de l'annex I i II de la resolució de convocatòria.
Diari Oficial de la Generalitat Valenciana


Sumari del DOGV 3334, del 21-09-1998 (1998/7794)

RESOLUCIÓ de 4 de setembre de 1998, de la Secretaria d'Estat de Justícia, per la qual es modifica la de 21 de juliol de 1998, que aprovava les relacions definitives d'aspirants admesos i exclosos en les proves selectives per a l'ingrés en el cos nacional de metges forenses i es nomenava el tribunal qualificador.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3334

Data del DOGV
:   21-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7794


Organisme emissor
:   Ministeri de Justícia

Tipus de document
:   Resolució

RESOLUCIÓ de 4 de setembre de 1998, de la Secretaria d'Estat de Justícia, per la qual es modifica la de 21 de juliol de 1998, que aprovava les relacions definitives d'aspirants admesos i exclosos en les proves selectives per a l'ingrés en el cos nacional de metges forenses i es nomenava el tribunal qualificador. [1998/Q7794]
  
Observades errades i omissions en la Resolució de 21 de juliol de 1998 (BOE del dia 29), per la qual s'aprovaven les relacions definitives d'aspirants admesos i exclosos a les proves selectives per a l'ingrés en el cos nacional de metges forenses, convocades per Resolució de 18 de desembre de 1997 (BOE de 20 de gener de 1998), d'acord amb la base 5.5 de la convocatòria, tot seguit s'efectuen les modificacions següents:
  
Primer
  
Incloure en la relació definitiva d'aspirants admesos a les proves selectives, els aspirants que figuren com a exclosos en l'annex I de la Resolució de 21 de juliol de 1998, el senyor Majed Halabi Khani, document nacional d'identitat número 9380932, número d'ordre 152, àmbit: Canàries, i el senyor Miguel Pesquera Zamarron, document nacional d'identitat número 82019681, número d'ordre 153, àmbit: resta de la península i les Balears.
  
Segon
  
Incloure en la relació definitiva d'aspirants admesos el senyor Marcos García Rueda, document nacional d'identitat número 27002552, número d'ordre 300, àmbit: Andalusia, i la senyora Isabel Zurro Muñoz, document nacional d'identitat número 9336939, número d'ordre 301, àmbit: resta de la península i les Balears, els quals no figuraven ni en la relació d'admesos ni en la d'exclosos.
  
Madrid, 4 de setembre de 1998.- El secretari d'Estat, p. o. d.. 29.10.96, el director general de Relacions Administració de Justícia: Juan Ignacio Zoido Álvarez.
Diari Oficial de la Generalitat Valenciana


Sumari del DOGV 3193, del 27-02-1998 (1998/829)

Informació pública del Programa d'Actuació Integrada per al Desenvolupament d'Actuació Integrada de Sòl Industrial.
-------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/829


Organisme emissor
:   Ajuntament d'Antella

Tipus de document
:   Anunci

Informació pública del Programa d'Actuació Integrada per al Desenvolupament d'Actuació Integrada de Sòl Industrial. [1998/M829]
  
En compliment de l'acord de Ple de data 23 de desembre de 1997, que recau en l'expedient 131/96, relatiu al Programa d'Actuació Integrada per al Desenvolupament d'Actuació Integrada de Sòl Industrial, presentat per l'empresa Estudio de Arquitectura SL (José Tomás Pastor Puig), a l'empara del que estableix l'article 45 de la Llei 6/1994, de 15 de novembre , de la Generalitat Valenciana, escau sotmetre l'indicat programa a informació pública pel termini de 20 dies hàbils, comptats a partir del següent dia a la publicació d'aquest anunci.
  
Durant aquest termini, qualsevol persona podrà consultar aquesta documentació i l'expedient administratiu en les oficines d'aquest Ajuntament, i podran presentar-se tant al·legacions com alternatives tècniques que pretenguen competir amb l'exposada al públic.
  
Les proposicions juridicoeconòmiques es presentaran en el registre d'entrada de l'Ajuntament en el termini de cinc dies hàbils següents al de finalització del termini anterior, amb la documentació establida en els apartats C) i D) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc en l'Ajuntament en la següent data hàbil a la conclusió del termini per a presentar-les.
  
Aquests terminis quedaran prorrogats per 20 dies addicionals, si durant els 10 dies primers d'informació pública alguna persona es comprometera a presentar una alternativa tècnica substancialment distinta a la inicial i en presentara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'edictes de l'Ajuntament i es comunicarà als qui, per desconéixer-la, presenten pliques prematurament.
  
Els propietaris que expressament declinen cooperar, per entendre inconvenient o imprudent el desenvolupament urbanístic dels seus terrenys, poden renunciar a això si demanen, mitjançant sol·licitud presentada en document públic abans de l'acord que aprova el programa, l'expropiació segons el que disposa l'article 29.9 de la Llei Reguladora de l'Activitat Urbanística. Aquest acord aprovador determinarà la incoació de l'expedient de determinació del preu just de la finca corresponent.